stanford-oval/wikipedia huggingface dataset:
ליקוי חמה
ליקוי חמה בתרבות

ליקויי חמה תועדו משחר ההיסטוריה, ולעיתים הם מאפשרים להיסטוריונים לתארך מאורעות בעת העתיקה. התיעוד הראשון של ליקוי חמה היה בסין בשנת 2137 לפנה"ס. באשור תועדו אירועים כאלה ברשימות הלימו שהיו פקידים אשוריים. ברשימות נמצא תיעוד של ליקוי חמה בשנתו התשיעית של המלך אשור-דן השלישי, תיעוד זה וחישוב מועד ליקוי החמה לפי חישוב אסטרונומי-מתמטי אפשר לקבע את תאריך הליקוי ל-15 ביוני 763 לפנה"ס, כנ"ל תועד ליקוי חמה מלא בתקופת מלכותו של אשורבניפל שחושב לשנת 661 לפנה"ס. ציון מאורעות אלה סייעו להיסטוריונים בקביעת הכרונולוגיה של המזרח הקרוב העתיק.
הליקויים נחשבו לעיתים קרובות בעבר לאותות מבשרי רע. כך מזכיר איינהרד ליקויי חמה בסימנים מבשרים למותו של קרל הגדול. לפי המיתולוגיה הסינית ליקויי החמה נגרמים על ידי "כלב השמיים", יצור מאיים, שבנוסף להפרעת פעולתם של גרמי השמיים נוהג לזלול ילדים על פני האדמה. הסינים נהגו לתופף, להכות בסירים ולהקים רעש כדי לסלק את המפלצת ולהציל את השמש. עוד במאה ה-19 ירו ספינות הצי הסיני בתותחים בניסיון להציל את הירח בעת ליקוי לבנה.
ליקוי חמה נחשב כמנבא את עתיד הצלחתו ובריאותו של הקיסר, ולכן נודעה לו חשיבות מכרעת לחיזויים אסטרונומיים. בשנת 2300 לפנה"ס נערפו ראשיהם של שני אסטרונומים שלא הצליחו לחזות ליקוי חמה מלא. במאה הראשונה לפני הספירה כבר הבינו האסטרונומים הסינים את הגורם לליקוי החמה, ובשנת 8 לספירה נעשו תחזיות חלקיות שהתבססו על מחזור של 135 חודשים. במאה השלישית כבר ידעו הסינים לחזות את הליקויים.
גם במיתולוגיה היוונית יש לליקוי החמה תפקיד של מטה זעם. באודיסיאה (סיפור מסעו של גיבור מלחמת טרויה, אודיסאוס, לביתו וניצחונו על מחזריה של אשתו) רועה החזירים, היחיד ממשרתיו של אודיסאוס שנשאר נאמן לאדונו, מתנבא כי אודיסאוס ישוב בתחילת החודש:
אשר לתקופת השנה הנה ישוב אודיסס

עם האסף ירח זה ובהתחדש השני

ישוב הלה אל-ביתו ועשה נקמתו

בכל אלה אשר המיטו פה חרפה על אשתו
כזכור, רק בראש חודש עשוי להתרחש ליקוי חמה ואכן, בחגיגת ראש החודש חוזר אודיסאוס (מחופש כנווד) לביתו, ופוגש את המחזרים. הסימן לפורענות העומדת לבוא עליהם הוא ליקוי חמה מפתיע:
צלמי בלהות שתו על מלא הפרוזדור והחצר

אצים נחפזים אל ירכתי אפל, והשמש

כבתה בעריפיה, ניטשו חושך וצלמוות
הן האסטרונומים הסינים והן עמיתיהם מיוון הבינו כבר לפני 2400 שנה את סיבת הליקויים. כך, למשל, מספר פלוטרכוס כי בשנת 430 לפנה"ס גרם ליקוי חמה לבהלה בקרב צוותי אוניות אתונאיות שהיו בדרכן לתקוף את הפלופונז, אולם פריקלס אשר רכש ידע באסטרונומיה מאנקסגורס, הרגיע את הצוותים
בראות פריקלס כי רב החובל אחוז בהלה ואובד עצות, הסיר מעליו את אדרתו והחזיקה לפני עיניו של האיש לבל יראה הלה דבר ושאל אם סבור הוא שיש בכך משום אסון גדול או סימן לאסון. משהשיב רב החובל בשלילה אמר לו "ובכן מה לך כי תירא? הרי כל ההבדל הוא בכך שהדבר אשר גרם לאפלה הוא גדול יותר מהאדרת"
היוונים אף הסיקו מצורתו העגולה תמיד של הצל, הנופל על הירח בליקוי לבנה את כדוריות הארץ. שכן רק גוף כדורי יטיל תמיד צל עגול (בלי תלות בזווית ההארה).
ליקוי חמה ביהדות

יש המפרשים את דברי הנביא עמוס:
כמתייחסים לליקוי חמה שאירע בתקופתו ובהתאם מתארכים את "היום ההוא" ל-15 ביוני 763 לפנה"ס (א' בסיוון ב'תתקצ"ז) שליקוי החמה בו תועד גם על ידי הבבלים (אם כי ליקוי חמה זה נצפה ביהודה בשעות הבוקר ולא בצהרים). אולם רש"י ושאר מפרשי המקרא המסורתיים, מפרשים את הפסוק כאלגוריה לנפילת מלכות בית דוד והריגתו של יאשיהו.
הנביא ירמיהו קרא לבני ישראל, שלא ללמוד מהגויים, ולא לפחד מ"אותות השמיים" (ליקויי המאורות):
בגמרא מפורש ליקוי המאורות כסימן לכעסו של הקב"ה:
ובהמשך אותו קטע נמנים ארבעה חטאים שגורמים לליקוי חמה:
בשביל ארבעה דברים חמה לוקה:

על אב בית דין שמת ואינו נספד כהלכה

ועל נערה המאורסה שצעקה בעיר ואין מושיע לה

ועל משכב זכור

ועל שני אחין שנשפך דמן כאחד
עם זאת, התלמוד אינו רואה בליקוי חמה סימן ודאי לפורענות:
המהר"ל, בספרו "באר הגולה", עוסק בדברי הגמרא במסכת סוכה ומעלה את השאלה כיצד ניתן לקשור את התרחשות ליקוי החמה בהתנהגות האדם, בעוד שדבר ידוע הוא שהדבר קורה ויקרה ממילא בדרך הטבע:
בתרוצו מזכיר המהר"ל את אחד מעקרונותיו החשובים - "סבת הסבה", ונדרש גם לנגזרות העולות ממנו:
רבי יהונתן אייבשיץ מבאר, כי ליקוי המאורות המוזכר בתלמוד אינו מה שמכונה בימינו שהוא רק חציצה בין העולם ולא ליקוי של המאורות עצמם, אלא לכתמי השמש.
שד"ל טען, שהאמונה בהשפעתם של ליקויי המאורות על המציאות אינה אמונה יהודית:
השפעה על בעלי חיים

ליקוי חמה, שגורם להסתרת אורה של השמש ולחשכה חלקית או מלאה, מבלבל את תחושת הזמן של בעלי חיים. בעלי חיים, שפעילים ביום, מתנהגים כאילו ירד הלילה, כך למשל נצפו דגי שונית שפעילים בשעות היום שחיפשו מסתור, ודגים שפעילים בשעות הלילה שיצאו החוצה. מעבר מהיר לדפוסי פעילות ליליים נצפה גם בתנועת פלנקטון בזמן ליקוי מלא, ציפורים מתכנסות ללינה, ועדרי צאן ובקר שנעים לכיוון מכלאות הלילה. לעומתם, חיות שפעילות בלילה נעשות אקטיביות: צרצרים מתחילים לצרצר, ועטלפים מגיחים מהמערות והנקיקים.
רשימת ליקויי חמה 1990 - 2000

| רשימת ליקויי חמה 1990 - 2000> תאריך הליקוי.תאריך הליקוי | רשימת ליקויי חמה 1990 - 2000> שעה UTC.התחלה | רשימת ליקויי חמה 1990 - 2000> שעה UTC.אמצע | רשימת ליקויי חמה 1990 - 2000> שעה UTC.סוף | רשימת ליקויי חמה 1990 - 2000> סוג.סוג | רשימת ליקויי חמה 1990 - 2000> זמן כיסוי  מלא (דקות).זמן כיסוי  מלא (דקות) | רשימת ליקויי חמה 1990 - 2000> מסלול הליקוי.מסלול הליקוי |
| --- | --- | --- | --- | --- | --- | --- |
| 15 בינואר 1991 | - | 23:53 | - | טבעתי | 07:53 | - |
| 11 ביולי 1991 | - | 19:06 | - | מלא | 06:53 | הוואי, מקסיקו, אמריקה המרכזית, אמריקה הדרומית (קולומביה, ברזיל) |
| 4 בינואר 1992 | - | 23:05 | - | טבעתי | 11:41 | - |
| 30 ביוני 1992 | - | 12:10 | - | מלא | 05:21 | - |
| 24 בדצמבר 1992 | - | 00:31 | - | חלקי | - | - |
| 21 במאי 1993 | - | 14:19 | - | חלקי | - | - |
| 13 בנובמבר 1993 | - | 21:45 | - | חלקי | - | - |
| 10 במאי 1994 | - | 17:11 | - | טבעתי | 06:14 | - |
| 3 בנובמבר 1994 | - | 13:39 | - | מלא | 04:23 | אמריקה הדרומית (פרו, צ'ילה, בוליביה, ברזיל, פרגוואי) |
| 29 באפריל 1995 | - | 17:32 | - | טבעתי | 06:37 | - |
| 24 באוקטובר 1995 | - | 04:32 | - | מלא | 02:10 | המזרח התיכון, איראן, הודו, תאילנד, דרום-מזרח אסיה, אינדונזיה, הפיליפינים, אוסטרליה |
| 17 באפריל 1996 | - | 22:37 | - | חלקי | - | - |
| 12 באוקטובר 1996 | - | 14:02 | - | חלקי | - | - |
| 9 במרץ 1997 | - | 01:24 | - | מלא | 02:50 | - |
| 2 בספטמבר 1997 | - | 00:04 | - | חלקי | - | - |
| 26 בפברואר 1998 | - | 17:28 | - | מלא | 04:09 | - |
| 22 באוגוסט 1998 | - | 02:06 | - | טבעתי | 03:14 | - |
| 16 בפברואר 1999 | - | 06:34 | - | טבעתי | 00:40 | - |
| 11 באוגוסט 1999 | 09:29 | 11:03 | 12:36 | מלא | 02:23 | אירופה, אסיה |
| 5 בפברואר 2000 | - | 12:49 | - | חלקי | - | - |
| 1 ביולי 2000 | - | 19:33 | - | חלקי | - | - |
| 31 ביולי 2000 | - | 02:13 | - | חלקי | - | - |
| 25 בדצמבר 2000 | - | 17:35 | - | חלקי | - | - |
רשימת ליקויי חמה 2021 - 2040

| רשימת ליקויי חמה 2021 - 2040> תאריך הליקוי.תאריך הליקוי | רשימת ליקויי חמה 2021 - 2040> שעה UTC.התחלה | רשימת ליקויי חמה 2021 - 2040> שעה UTC.אמצע | רשימת ליקויי חמה 2021 - 2040> שעה UTC.סוף | רשימת ליקויי חמה 2021 - 2040> סוג.סוג | רשימת ליקויי חמה 2021 - 2040> זמן כיסוי  מלא (דקות).זמן כיסוי  מלא (דקות) | רשימת ליקויי חמה 2021 - 2040> מסלול הליקוי.מסלול הליקוי |
| --- | --- | --- | --- | --- | --- | --- |
| 10 ביוני 2021 | - | 16:14:39 | - | טבעתי | 3:51 דקות | קנדה |
| 4 בדצמבר 2021 | - | 7:34:38 | - | מלא | 1:54 דקות | אנטארקטיקה |
| 30 באפריל 2022 | - | 20:42:36 | - | חלקי |  | דרום אמריקה |
| 25 באוקטובר 2022 | - | 11:01:20 | - | חלקי |  | אירופה, צפון אפריקה, המזרח התיכון, מערב אסיה |
| 20 באפריל 2023 | - | 04:17:56 | - | מעורב | 1:16 דקות | אינדונזיה ואוסטרליה |
| 14 באוקטובר 2023 | - - | 18:00:41 | - | טבעתי | 5:17 דקות | מערב ארצות הברית, מרכז אמריקה, קולומביה, ברזיל |
| 8 אפריל 2024 | - | 16:38:44 | - | מלא | 4:28 דקות | ראו ליקוי החמה המלא ב-8 באפריל 2024. מקסיקו, מרכז וצפון-מזרח ארצות הברית (טקסס, אוקלהומה, ארקנסו, מיזורי, אילינוי, קנטקי, אינדיאנה, מישיגן, אוהיו, פנסילבניה, ניו יורק, צפון ורמונט, ניו המפשייר ומיין), מזרח קנדה |
| 12 באוגוסט 2026 | - | 17:47:06 | - | מלא | 2:18 דקות | האזור הארקטי, גרינלנד, איסלנד, האוקיינוס האטלנטי, וצפון ספרד |
| 2 באוגוסט 2027 | - | 10:07:50 | - | מלא | 6:23 דקות | מרוקו, ספרד, אלג'יריה, תוניסיה, לוב, מצרים, ערב הסעודית, תימן, סומליה |
| 22 ביולי 2028 | - | 2:56:40 | - | מלא | 5:10 דקות | אוסטרליה וניו זילנד |
| 25 בנובמבר 2030 | - | 6:51:37 | - | מלא | 3:44 דקות | בוטסואנה, דרום אפריקה, אוסטרליה |
| 30 במרץ 2033 | - | 18:02:36 | - | מלא | 2:37 דקות | מזרח רוסיה, אלסקה |
| 20 במרץ 2034 | - | 10:18:45 | - | מלא | 4:09 דקות | ניגריה, קמרון, צ'אד, סודאן, מצרים, ערב הסעודית, איראן, אפגניסטן, פקיסטן, הודו, סין |
| 2 בספטמבר 2035 | - | 1:56:46 | - | מלא | 2:54 דקות | סין, קוריאה הצפונית, יפן, האוקיינוס השקט |
| 13 ביולי 2037 | - | 2:40:36 | - | מלא | 3:58 דקות | אוסטרליה, ניו זילנד |
| 26 בדצמבר 2038 | - | 1:00:10 | - | מלא | 2:18 דקות | אוסטרליה, ניו זילנד, דרום האוקיינוס השקט |
| 15 בדצמבר 2039 | - | 16:23:46 | - | מלא | 1:51 דקות | אנטארקטיקה |
ראו גם

ליקוי החמה המלא ב-29 במרץ 2006
ליקוי החמה המלא ב-22 ביולי 2009
ליקוי החמה המלא ב-21 באוגוסט 2017
ליקוי החמה המלא ב-8 באפריל 2024
ליקוי החמה המלא ב-2 באוגוסט 2027
ליקוי ירח
הערות שוליים

↑  The maximum possible duration of a total solar eclipse
↑  הליקוי שהדליק את האור, באתר מכון דוידסון לחינוך מדעי, ‏2019-05-29
↑  J. B. Zirker, Total Eclipses of the Sun; Science 19 December 1980, Volume 210, Number 4476
↑  איינהרד, תרגום: יצחק חן, 32, חיי קרל הגדול
↑  Ben-Menahem, Ari, Cross-dating of Biblical History via Singular Astronomical and Geophysical Events Over the Ancient Near East, Quarterly Journal of the Royal Astronomical Society 33, 1992, עמ' 175-190
↑  יערות דבש, ב', דרוש י"ב.
↑  When The Sun Goes Out, Science Today, February 1980
↑  S. Jennings et al, Reef fish behaviour during a total solar eclipse at Pinta Island, Galápagos; Journal of Fish Biology, Volume 53, Issue 3, pages 683–686
↑  G. Economou et al; Eclipse eﬀects on ﬁeld crops and marine zooplankton; Atmospheric Chemistry and Physics Discussions, 8, 1291–1320, 2008
↑  Elliot J. Tramer; Bird Behavior During a Total Solar Eclipse; The Wilson Bulletin 112(3):431-432. 2000
↑  Hall, G. H; The Total Solar Eclipse of 1932; Journal of the Royal Astronomical Society of Canada, Vol. 26, p.337
| --- | --- |
בקרת זהויות :  NLI: 987007531366605171  GND: 4181825-8  LCCN: sh85040739  NDL: 00568557  NKC: ph127546 
ליקוי החמה המלא ב-21 באוגוסט 2017. צולם בוויומינג, ארצות הברית. בתמונה זו משולבות שבע תמונות ברמות חשיפה שונות, בטכניקה של HDR, כדי להראות הן את העטרה של השמש - פלזמה הנפלטת ממנה - והן את פני השטח של הירח המסתירים את השמש.
ליקוי חמה חלקי מבעד לעננים, 29 במרץ 2006, שעה 12:57 בצהריים, צפון רמת הגולן
ליקוי חמה חלקי בישראל ב-25 באוקטובר 2022 (ניתן להבחין בכתם שמש בצד ימין) צולם מעל העיר קריית אתא
מיקום ליקויי החמה הצפויים בין 2021–2040 בכדור הארץ
נוספרטו (סרט, 2024)

ערך זה עוסק בסרט משנת 2024. אם התכוונתם לסרט משנת 1922, ראו .
| --- | --- |

כרזת הסרט
 מבוסס על:  נוספרטו 
 בימוי:  רוברט אגרס (אנ')
 הופק בידי:  ג'ף רובינסון ג'ון גרהאם רוברט אגרס כריס קולומבוס אלינור קולומבוס
 תסריט:  רוברט אגרס
 עריכה:  לואיז פורד
 שחקנים ראשיים:  ביל סקושגורד לילי-רוז דפ ניקולס הולט אהרון טיילור-ג'ונסון אמה קורין וילם דפו סיימון מקברני ראלף אינסון
 צילום:  ג'ארין בלאשקה
 מדינה:  ארצות הברית ארצות הברית
 חברת הפקה:  Regency Enterprises Studio 8 1492 Pictures
 חברה מפיצה:  ארצות הברית Focus Features סרטי יוניברסל (הפצה בינלאומית)
 הקרנת בכורה:  ארצות הברית 25 בדצמבר 2024 ישראל 31 בדצמבר 2024
 משך הקרנה:  143 דק' 
 שפת הסרט:  אנגלית, רומנית, רוסית 
 סוגה:  סרט ערפדים, סרט אימה, סרט דרמה, סרט פנטזיה 
 תקציב:  50 מיליון דולרים
 הכנסות:  100 מיליון דולרים
 אתר רשמי
 דף הסרט ב־IMDb
 
"נוספרטו" (באנגלית: Nosferatu) הוא סרט אימה גותי אמריקאי שנכתב ובוים על ידי רוברט אגרס (אנ'), המהווה עיבוד מחודש שני לסרט האימה האקספרסיוניסטי גרמני משנת 1922 באותו השם שנכתב על ידי הנריק גיילין, שהוא בתורו עיבוד "לא מורשה ולא רשמי" לרומן המכתבים "דרקולה" שנכתב על ידי ברם סטוקר בשנת 1897.
פיתוחו של הסרט החל בשנת 2015, לאחר עלייתו של הסרט "המכשפה" לאקרנים. בכוונתו של אגרס הייתה להפיק את הסרט כסרטו השני, אך בסופו של דבר בחר לדחות את הפקת הסרט ולהמשיך לביים את "המגדלור" ואת "מלך הצפון". לתפקידים הראשיים לוהקו ביל סקושגורד, לילי-רוז דפ וניקולס הולט. בספטמבר 2022 התקיימו צילומי הסרט בעיקר בפראג וסביבותיה בין פברואר למאי 2023.
הסרט עלה לאקרנים ב-25 בדצמבר 2024, תחת הפצתה של "Focus Features". בישראל, עלה הסרט לאקרנים ב-31 בדצמבר 2024.
עלילת הסרט

במחשכי הלילה, אלן הבודדה השתוקקה לנחמה מישות לא גלויה על מנת להקל על בדידותה העמוקה. כאשר תחינתה נענית צצה דמות מסתורית אשר תוקפת אותה ומותירה אותה בפרנויה.
לאחר שנים רבות, בחורף 1838 מתגוררת אלן בוויסבורג, גרמניה, יחד עם בעלה, תומאס האטר העוסק בתיווך נדל"ן. להשגת המשרה, תומאס מקבל עמלה ממעסיקו, הר נוק, למכור את טירת גרונוולד, בית אצולה מוזנח ורעוע בוויסבורג ומתגורר שם הרוזן המתבודד והאקסצנטרי אורלוק. נוק תכנן כך כחלק מברית נסתרת שיצר עם אורלוק.
אלן מבקשת מתומאס שיישאר איתה מכיוון שחשה בפחד, ומתוודה שלפני חתונתם היא חלמה שהיא התחתנה עם המוות ומסביבה נמצאו גופות של בני משפחה וקרוביה והגיעה לתובנה שהיא נהנתה מזה. אלן שוהה אצל חברו של תומאס, פרידריך הארדינג, ועוזב לטירתו של אורלוק בהרי הקרפטים בטרנסילבניה, רומניה. בדרכו איכרים רומניים מקומיים מפצירים בתומאס להימנע ולא ללכת לטירה.
למחרת בהגעתו לטירה מקבל אורלוק את תומאס, מארח אותו ודובק בהחלטתו להשלמת רכישת טירת גרונוולד באופן מידי. לאחר מכן נחתך תומאס בשגגה באמצעות סכין כשניסה לחתוך פרוסת לחם ואורלוק טוען שהוא יוכל להרפות אותו. כתוצאה מכך, הוא מהפנט אותו, שותה את דמו ונחשף כערפד. למחרת בלילה לוקח אורלוק את התליון של תומאס, המכיל את שערה של אלן. בנוסף הוא מבקש ממנו לחתום על מסמך מסתורי אשר נכתב בכתב סתרים. תומאס הרדוף מתפתה על ידי אורלוק המסתווה בדמותה של אלן. הוא מוצא את אורלוק ישן בארון הקבורה שלו ומנסה להרוג אותו באמצעות גרזן, אך הוא מתעורר ותוקף בזעם. בעת בריחתו נופל תומאס לנהר, ומתעורר כשמטופל בידי נזירות בכנסייה הסמוכה. לאחר מכן ממהר תומאס לשוב לוויסבורג על מנת להגן על אלן. אורלוק מפליג לוויסבורג ומביא עמו דבר, ובמסעו הורג את צוות הספינה.
אלן סובלת מהתקפי אפילפסיה וסהרוריות ווילהלם סיברס, הרופא שלה, מתקשה לטפל במצב ואינו מבין כיצד דבר זה נובע. כשמצבה מחמיר סירבס מתייעץ עם הפרופסור, אלבין אברהרט פון פרנץ, מדען מבריק שנודע בשווייץ עקב אמונתו הנסתרת. כתוצאיה מהתקפיה של אלן, פון פרנץ מסיק כי היא נמצאת בקסמו של נוספרטו, ערפד שטני הנושא מגפה בל-תתואר. לעומת זאת, פרידריך מאמין כי התקפיה נובעים מחרדת היעדרו של תומאס. לאחר מכן ניבאו אלן ונוק את הגעתו הקרבה ובאה של אורלוק. כתוצאה מכך, סיברס ופון פרנץ הבינו כי השניים מושפעים מאותה ישות זדונית. לאחר מכן במשרדו של נוק מגלים השניים שאורלוק הוא נוספרטו.
תומאס חזר לוויסבורג, ונוק מפליג לטירת גרונוולד. אורלוק הופיע לאלן בחלום וטען שהוא הונה את תומאס לחתום על מסמכי גירושין. בנוסף הוא הזהיר אותה כי היא נתונה לחובה לאשר את הגירושין על פני שני לילות ואף לחדש את הברית שכרתה איתו בעבר, אחרת יהרוג את תומאס ויכלה במגפה את כל ויסבורג. לאחר מכן הורג אורלוק את משפחתו של פרידריך. כשמגלה על מותן מבצע פרידריך נקרופיליה עם גופת אשתו ומת כתוצאה מהמגפה.
תומאס, סירביס ופון פרנץ יוצאים למסע להרוס את הקבר של אורלוק שממוקם בטירתו. פון פרנץ משער על פי מחקרו הנסתר כי ניתן להרוג את הרוזן באמצעות הקרבה מרצונה של עלמה נאה. אלן מסכימה לתוכניתו ומזמנת את אורלוק לחדרה. השלושה מוצאים את נוק בארון הקבורה של אורלוק והורגים אותו. לאחר מכן מבין תומאס שזו הייתה הסחה וממהר להציל את אלן. לאחר שזימנה אותו מקיימים אלן ואורלוק יחסי מין מהלילה, דמדומים ועד לשעת הזריחה, דבר הגורם לאורלוק להתחלש ולמות ולקץ המגפה.
צוות השחקנים והדמויות

ביל סקושגורד – הרוזן אורלוק
לילי-רוז דפ – אלן האטר
ניקולס הולט – תומאס האטר
אהרון טיילור-ג'ונסון – פרידריך הארדינג
אמה קורין – אנה הארדינג
וילם דפו – פרופסור אלבין אברהרט פון פרנץ
סיימון מקברני – הר נוק
ראלף אינסון – ד"ר וילהלם סיברס
הפקה > פיתוח

ביולי 2015, הוכרז לראשונה על פיתוחו של עיבוד מחודש לסרט האימה האקספרסיוניסטי גרמני "נוספרטו" (1922), שעל כתיבתו ובימויו יופקד הקולנוען רוברט אגרס (אנ'). בנובמבר 2016, הביע אגרס את התרגשותו מכך שהעיבוד המחודש של "נוספרטו" עומד להיות סרטו השני, והצהיר, ”זה מרגיש מכוער, חילול הקודש, אגומני ומגעיל עבור קולנוען כמוני להפיק את "נוספרטו" כתור סרטו הבא. באמת תכננתי לחכות זמן מה, אבל כך רצה הגורל.” במהלך ריאיון לאתר החדשות והבידור "Den of Geek" עבור קידום הסרט "המגדלור" ב-2019, לאחר שנשאל על העיכובים בפיתוח והפקת הסרט, הצהיר אגרס כי זו תהיה בושה עמוקה עבורו אם לעולם לא יפיק את הסרט לאחר העבודה והמאמצים שהשקיע בפיתוחו.
הפקה > ליהוק

בריאיון ל-"Den of Geek" עבור קידומו של "מלך הצפון", כשנשאל האם אניה טיילור-ג'וי עדיין תיקח חלק בהפקת הסרט, חשף אגרס כי "אנחנו בהחלט מדברים על זה, ואני לא יודע למה כל כך קשה לזה לקרות." במרץ 2022 נחשף כי הזמר האנגלי הארי סטיילס לוהק לתפקיד שטרם פורסם בסרט, אך בסופו של דבר החליט לעזוב את הפקת הסרט עקב אי-זמינות בלוח הזמנים שלו.
בספטמבר 2022, נמסר כי לדמותו של הרוזן אורלוק לוהק השחקן השוודי ביל סקושגורד, ולצדו תככב לילי-רוז דפ. באוקטובר 2022, נמסר על ניהול משא ומתן מצד ניקולס הולט על תפקיד בסרט. ליהוקם של השלושה אושר רשמית בינואר 2023, לצד דיווח על ליהוקו של וילם דפו, שגילם בעבר את דמויותיהם של מקס שרק / הרוזן אורלוק בסרט "צילו של הערפד" (2000). בפברואר 2023, נמסר על ליהוקם של אמה קורין, אהרון טיילור-ג'ונסון, סיימון מקברני וראלף אינסון לצוות השחקנים.
הפקה > צילומים

צילומי הסרט החלו באולפני ברנדוב שבפראג בשלהי פברואר 2023, והסתיימו ב-19 במאי 2023. חלק מצילומי החוץ התקיימו ברומניה. בין הלוקיישנים עבור צילומי הסרט נמנים טירת רוזמיטאל מהמאה ה-14 בעיירה רוזמיטאל פוד טרסינם ובאינבלידובנה, בית הארחה לחיילים מתקופת הבארוק הרשום כציון דרך לאומי. הצלם ג'ארין בלאשקה חשף כי הסרט צולם בצבע והושפע מתקופת הרומנטיזם של המאה ה-19.
הפצה

הסרט עלה לאקרנים ב-25 בדצמבר 2024, תחת הפצתה של "Focus Features".
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 20 בנובמבר 2024 | פרטיטורה מקורית – סרט אימה/מותחן | רובין קרולן | זכייה |  |
| פרס איגוד המבקרים האמריקני | 4 בינואר 2025 | הצילום הטוב ביותר | ג'ארין בלאשקה |  מקום שלישי |  |
| פרס סטלייט | 26 בינואר 2025 | הצילום הטוב ביותר | ג'ארין בלאשקה | מועמדות |  |
| פרס סטלייט | 26 בינואר 2025 | השחקנית הטובה ביותר בסרט קולנוע - דרמה | לילי-רוז דפ | מועמדות |  |
| פרס סטלייט | 26 בינואר 2025 | עיצוב התלבושות הטוב ביותר | לינדה מיור | מועמדות |  |
| פרס סטלייט | 26 בינואר 2025 | עיצוב ההפקה הטוב ביותר | קרייג לאתרופ וביאטריס ברנטנרובה | מועמדות |  |
| פרס סטלייט | 26 בינואר 2025 | אנסמבל: סרט קולנוע | "נוספרטו" | זכייה |  |
פרנטישק לאנגר

| --- | --- |

 לידה:  3 במרץ 1888 וינוהרדי, צ'כיה 
 פטירה:  2 באוגוסט 1965 (בגיל 77) פראג, צ'כוסלובקיה 
 מדינה:  צ'כוסלובקיה 
 מקום קבורה:  בית הקברות וישהראד 
 מקום לימודים:  אוניברסיטת קארל בפראג, First Faculty of Medicine, Charles University 
 שפות היצירה:  צ'כית, אנגלית, גרמנית 
 יצירות בולטות:  The Camel Through the Needle's Eye 
 פרסים והוקרה:  אמן לאומי (9 בספטמבר 1947)  מסדר טומאש מסריק, דרגה 2 (1991)  אזרחות כבוד של פראג 2 (2004) 
 חתימה:   
 
פרנטישק לַאנגֶר (בצ'כית: František Langer;‏ 3 במרץ 1888, פראג – 2 באוגוסט 1965) היה רופא צבאי, סופר, מחזאי, מבקר ספרות ומסאי יהודי-צ'כי. אחיו של מרדכי גיאורגו לאנגר.
ביוגרפיה

לאנגר נולד בוינוהראדי (Vinohrady) (פרוור של פראג) למשפחה יהודית. הוא לא היה יהודי שומר מצוות והבין את היותו צ'כי בצורה שונה מאחיו. ב-1906 סיים את לימודיו בתיכון והחל ללמוד רפואה עד 1914. במלחמת העולם הראשונה גויס כרופא לצבא האוסטרו-הונגרי. בשנת 1916 נפל בשבי הרוסי באזור בוקובינה. בעת היותו בשבי הצטרף להלגיון הצ'כוסלובקי והיה הרופא הראשי של הרגימנט הראשון שלו. ב-1920 חזר לאנגר דרך יפן וסין לפראג.
לאנגר השתייך לעלית הרוחנית והספרותית של הרפובליקה הצ'כית הצעירה. הוא ייסד כתבי עת, מועדונים לעזרה לנוער. הוא היה אחד המייסדים של סניף  פאן בפראג, תמך בסופרים צעירים מוכשרים וכתב לתיאטרון ולעיתונות. מ-1935 עד 1938 היה המנהל האמנותי בתיאטרון העירוני וינוראדי.
הוא היה חבר של ירוסלב האשק וקארל צ'אפק. כמו כן היה קרוב מאוד לספרות. הוא היה הראשון שכתב ביקורת על סיפורו של קפקא המסיק (Der Heizer) והשתייך, כמו האחים צ'אפק לחוג של אמנים ופילוסופים שהתאסף בכל יום שישי. בין המשתתפים בחוג היה גם מייסד המדינה הצ'כית טומאש מסריק
אחרי ההשתלטות הגרמנית על צ'כוסלובקיה היגר לאנגר, בתחילה לפולין ואחרי כן, דרך צרפת לאנגליה. בבריטניה הצטרף אל צבא הצ'כוסלובקי הגולה כקצין רפואה. בשנת 1945 מונה לקצין רפואה ראשי של הצבא הצ'כוסלובקי במערב והועלה לדרגת בריגדיר גנרל (תת-אלוף). אחרי מלחמת העולם השנייה הוא חזר למולדתו אך תוך זמן קצר יצא לגמלאות וכסופר נדחק לשולי האירועים התרבותיים. ספריו הוחרמו אבל מחזותיו זכו להצלחה גדולה בחו"ל. בשנות חייו האחרונות פרסם מעט מאוד.
יצירות ספרותיות

עוד בהיותו תלמיד בגימנסיה כתב סיפורים קצרים בסגנון נאו-קלאסי ומאוחר יותר כתב רומנים וכמה מחזות שהדמויות בהם נלקחו מהווי פרברי פראג. כעיתונאי הוא כתב באופן קבוע לעיתון Lidové noviny. אחרי כן פרסם כמה מחזות בסגנון הנאו-קלאסי החדש שאפיין את רוב יצירתו. הוא התעסק בעיקר בשאלות של פשע, אשמה ועונש, אבל גם בחיים בלגיון. לאנגר פרסם ארבעה ספרים לנוער.
במחזה וצלב הקדוש (Svatý Václav) (1912) הוא בדק את הנושא של אלימות מוצדקת. בדרמה מיליונים (Miliony) שנכתבה ב-1914 הוא בדק איך העושר הורס את האנושיות של היחיד.
את עיקר פרסומו קיבל במחזה קצווי הכרך (Periférie), סיפורו של המלצר הפושע והג'יגולו פראנצ'י שחוזר אחרי ריצוי עונש בכלא לשכונות העוני בפרברים של "העיר המוזהבת". שם הוא פוגש את אנצ'י הזונה היפה והורג, לא בכוונה את המאהב שלה. המחזה הוצג ב-1932 בתיאטרון הבימה בכיכובה של חנה רובינא בתפקיד אנצ'י הזונה, תפקיד אשר עורר מחלוקות בקרב היישוב היהודי עקב מיניותו התוססת (רובינא אף לבשה חצאית מיני, פריט המזוהה דווקא עם שנות השישים ולא עם שנות השלושים, במהלך ההצגה).
לאנגר קיבל פרס עבור מחזהו פטרול (Jízdní hlídka) בו הוא הסתמך על חוויותיו מהלגיון הצ'כי כדי לבחון את היחס בין האינדיבידואל והקבוצה. הוא מרומם ערכים אנושיים מעל עקרונות אידאולוגיים.
הקומדיה הגמל עובר בקוף של מחט (Velbloud uchem jehly) היה הצלחה קופתית גדולה מאוד בבורגתיאטר של וינה.
במחזה שלו האחים המכבים (U bratří Makabejských), אותו עם ירוסלב האשק, הופיעה לראשונה דמותו של שווייק אותה פיתח האשק מאוחר יותר בספר החייל האמיץ שווייק
לאנגר כתב גם פרוזה. אוסף הסיפורים שלו ונוס המוזהבת (Zlatá Venuše) זכה בפרס של האקדמיה הצ'כית לאמנויות ומדעים. אוספי הסיפורים שכתב מתאפיינים ברעיון שרגע מיוחד בחיים קובע את גורלו של האדם.
ב-1943 פרסם בלונדון סיפור בשם הילדים והפגיון (Děti a dýka) בו מתואר מפגש בין ילדי כפר ליד העיר קלדנו והגסטפו.
כתביו

Zlatá Venuše ונוס הזהובה
Snílci a vrahové חולמים ורוצחים, 1921.
כתביו > דרמה

Vítězové - מנצחים, 1920
Periférie - פריפריה, 1925
Jízdní hlídka - פטרול, 1935
כתביו > קומדיות

Velbloud uchem jehly - הכנסת גמל בקוף של מחט, 1923
Grandhotel Nevada 1927 גרנד הוטל נבדה, 1927
Obrácení Ferdyše Pištory 1929
Jiskra v popelu - ניצוץ באפר, 1938
Byli a bylo - הם היו וזה קרה, 1963
לקריאה נוספת

Avigdor Dagan, “The Jewish Identity of František Langer,” Review of the Society for the History of Czechoslovak Jews 2 (1988–1989): 25–32;
Avigdor Dagan, “The Czech-German-Jewish Symbiosis of Prague: The Langer Brothers,” Cross Currents 10 (1991): 181–194
מבצע שומרון

פקודת מבצע "שומרון". לחצו על התמונה לדפדוף בספר מעמוד 1
לוחם ליד מכשיר הקשר במשטרה, לפני הפיצוץ
לוחמים מפנים סוס לפני הפיצוץ
משתתפי מבצע שומרון יום לאחר המבצע. שלישי מימין (עומד) חבוש כובע, קצין המודיעין של חטיבה 202 גדעון מחניימי, במרכז מח"ט 202 סא"ל אריאל שרון. קיצוני שמאלי בשורת העומדים  ארליך (אורלי) מ"פ ג' בגדוד 88, מימינו רס"ן מרדכי גור מג"ד 88, 11 באוקטובר 1956
טקס זיכרון לחיילי מבצע שומרון, 1969
מבצע שומרון הוא פעולת תגמול שנערכה ב-10 באוקטובר 1956 נגד משטרת קלקיליה, בתגובה לשני מעשי רצח בישראל שבוצעו על ידי מחבלים שבאו מירדן. מבצע זה היה פעולת התגמול האחרונה לפני מבצע קדש. במבצע נהרגו 18 לוחמי צה"ל ו-68 נפצעו. לירדנים היו 88 הרוגים ו-15 פצועים.
רקע

ב-4 באוקטובר 1956 חדרה לישראל חוליה, וביצעה פיגוע הירי בכביש סדום-באר שבע שבו נרצחו בידי מסתננים ירדנים חמישה מעובדי סולל בונה בכביש באר שבע-סדום (כביש 25). חברי החוליה נעצרו בשובם לירדן על ידי משטרת ירדן, אך המלך חוסיין הורה לשחררם. ב-9 באוקטובר רצחו מסתננים מירדן שני פועלים בפרדס ליד אבן יהודה. הם כרתו את אוזניהם ולקחו אותן עמם כדי להוכיח שביצעו את משימתם. צה"ל העריך כי הרוצחים נשלחו על ידי שלטונות ירדן. למחרת, ב-10 באוקטובר, כונסה ממשלת ישראל לישיבת חירום ואישרה את הצעת הרמטכ"ל משה דיין להרוס בתגובה יעד חשוב – מצודת המשטרה בקלקיליה, כ-15 קילומטרים מאבן יהודה. פקודת המבצע הורתה לכבוש את המצודה ולפוצץ אותה, וכן להשמיד את הכוח הירדני שנמצא בה. המשימה הוטלה על חטיבת הצנחנים בפיקודו של אריאל שרון.
כדי להימנע מהרג אזרחים, תוכננה הפעולה כך שהכוחות לא יכנסו לאזורי מגורים בקלקיליה.
מבצע שומרון יצא לפועל ב-10 באוקטובר. הייתה זו פעולה רחבת היקף בעיר מרכזית ומול מטרה גדולה, מצודת טגארט.